Întârzie.
E cam nepoliticos, dacă mă întrebați pe mine.
Un om n-ar trebui să întârzie niciodată
la propria-i moarte.
Dar bănuiesc că-i mai bine mai târziu decât niciodată.
Un ceas Hoptroff No.9, nici mai mult, nici mai puțin.
Coardă de alpinism de 11 milimetri.
Ține până la 500 de kilograme.
Nu-i loc de greșeală în meseria mea.
Decât dacă vrei să ajungi la răcoare.
De asta, când asasinez pe cineva, o fac să pară altceva.
Accident sau, în cazul ăsta,
- Stai! Stai! - ...sinucidere.
Nu face așa ceva.
Știi cine sunt?
Da, știu cine ești, amice.
Ești 25 000.
Așa, dă-i drumul.
Nu-l văd ca pe un om.
Îl văd ca o motocicletă nouă-nouță.
ACCIDENT MAN: RĂZBUNAREA
După o lichidare, sunt tare surescitat.
Să scapi de tensiunea asta poate fi o problemă.
Unii sunt dărâmați.
- Eu îi dărâm. - Dle Fallon.
- Doamne! Sper că n-ai venit să... - Mă tem că da, Spence. Ține 50 de foi.
De ce nu luați o pauză tu și colegul tău?
Bravo.
Ăsta e Royal.
Un cuib detestabil de jeguri supreme.
Toate scursurile și nemernicii vin aici să-și înece amarul.
- Hei, te simți bine, iubire? - Ia mâna de pe mine.
Uitați-vă la nenorociții ăștia.
Sunt buni pentru un singur lucru.
O bătaie sănătoasă.
- Haide, nu fi timidă. - Hei, grăsane!
Vorbești cumva cu accent?
Sau ai gura plină de sloboz?
Ce-ai zis? Fă-l terci, Bazzer.
Să te văd, jigodie!
Adunătura asta de netrebnici știe doar bătaie de stradă.
N-ai nicio tehnică.
Iar eu nu mă mai bat cu alții.
Eu îi distrug dracului.
Noroc, iubire.
M-a ajutat cu TPC-ul.
Poftim, frate.
TPC:
tensiunea post-crimă.
Poate să fie mare pacoste.
Există baruri pentru muzicieni, avocați, bancheri și constructori.
Ușa asta, deși nu arată cine știe ce,
e intrarea în clubul meu:
Oaza.
E un bar de asasini, unde vin să se adape fiarele de pradă.
Ce mai faci, Colin? Bine?
Ucidem la comandă, iar comenzile curg.
Și, ca toate cluburile,
avem clienți fideli.
Ăsta e Cliff Masacru.
Și el e asasin, dar preferă metode brutale,
de genul măcelăritului cu toporul.
Cliff exasperează Scotland Yardul de ani de zile.
E greu să distingi un psihopat plătit să ucidă de un criminal în serie.
Nu prea se mai caută stilul ăsta,
poate doar pentru un omor exemplar.
Dar el rămâne unul de-al nostru.
Seara bună, Cliff.
El e Pete Otravă.
E o stârpitură jegoasă care duce...
izolarea de semeni spre noi culmi. Da, ați ghicit.
Otrăvește lumea.
Pete nu e simpatizat de nimeni fiindcă are un vocabular de 12 cuvinte.
În plus, uitați-vă la el.
N-aș zice că mă omor după stilul lui.
E simplu, eficient, dar fără caracter.
Cică până și părinții lui îl detestau într-atât,
încât îl lăsau să se joace în cadă cu prăjitorul de pâine.
Dar pe clienții noștri îi interesează eficiența.
Toate bune, băieți?
- Mick și Mac. - Delirezi. Ce faci, Mike?
Au fost în forțele speciale.
Mac a fost în SAS-ul britanic,
iar Mick e un scafandru militar de peste baltă.
Băieții ăștia sunt elita elitelor.
La fel de bine antrenați ca orice militar din lume.
Pentru ei, Irak, Afghanistan și Siria au fost niște vacanțe.
Sunt adevărați eroi de război.
Niște mercenari cu energie turbo.
Asta când nu se contrazic a cui țară
are cele mai bune forțe speciale.
Noi dărâmam dictatori când voi vă jucați în țărână.
Ce? Frate, noi i-am scos din joc pe bin Laden, pe Saddam,
ca să nu mai zic de Hitler.
Își fac meseria ca nimeni alții.
Specialitatea lor e să ucidă oameni importanți,
înscenând crime mărunte de stradă,
de care poliția nu se sinchisește.
Legătura a doi tipi din forțele speciale e unică.
Ceva ce oamenii obișnuiți ca noi nu pot pricepe.
Chiar dacă au păreri ca malurile Atlanticului de apropiate,
ei sunt fețe diferite ale aceleiași monede.
Ca echipă, sunt aproape de neoprit.
Mercenarii Criminali.
Dacă mătușă-mea ar avea boașe, mi-ar fi unchi.
Ce dracu' înseamnă asta?
Michael.
Ea e Jane Spintecătoarea.
Povestea ei e veche de când lumea.
A fost copil de militari americani, crescută în Japonia.
Își ura tatăl vitreg și nu suporta autoritatea.
A fugit de acasă la 16 ani.
A stat zece ani pe lângă un samurai căzut în dizgrație.
Dar povestea asta, cu altă ocazie.
Jane își atrage victimele folosind cea mai veche metodă din lume.
Îi ațâță bine de tot
și, când se așteaptă mai puțin,
își dezlănțuie furia ca o femeie înșelată.
E specialistă în mânuitul sabiei și o scorpie cu adevărat periculoasă.
Mașina de Ucis Seducătoare.
Umblă vorba că păstrează organele bărbătești ale victimelor
acasă, într-o casetă de trofee. Dacă-i adevărat,
atunci are dulapul plin de scule.
Toți băieții ar vrea să i-o tragă,
dar ne e teamă că n-o să trăim destul ca să povestim.
Ăsta e Fred Mofturosul,
poreclit după atenția lui scrupuloasă pentru detalii,
stilul de viață pretențios, frica de rețelele sociale
și tendința de a mânca numai alimente bej.
Își alege victimele la întâmplare, din cartea de telefon.
E ceea ce numim noi pilot de încercare.
Testează metode noi și originale de a ucide.
Majoritatea invențiilor lui Fred sunt niște aiureli.
Dar, la sfârșitul anilor '90, ca să ascundă niște meciuri aranjate,
a găsit un mod ingenios să ucidă o întreagă echipă de fotbal.
De atunci trăiește de pe urma succesului ăstuia.
Aproape că mi-am scos ochiul.
Al cui e rândul week-endul ăsta, Fred?
Se pare că al unui domn Dorset.
Strada Rogers nr. 15, în Tooting.
Norocosul!
E o motocicletă nouă, Mike?
El e patronul. Ocrotitorul și șeful nostru, Ray Barosanul.
E negustor de moarte pensionat.
Cândva era un ticălos periculos,
dar acum e fericit s-o facă pe barmanul.
Mă bucur că ai renunțat la porcăria aia străină.
Întoarce-te la cele englezești.
Vechiul lui motor era un exemplar frumos de inginerie italiană.
Europa să se ducă dracu', trăiască Brexitul!
Ce are țara mai bun.
Un Triumph, în toate sensurile.
La ce lucrezi acum, Fred?
Știați că șocul anafilactic
devine pe zi ce trece mai răspândit?
- Nu știam, Fred. - Am făcut niște cercetări.
Am aflat că chiar dacă
nu ești alergic la ceva în clipa asta,
într-o fracțiune de secundă poți deveni alergic.
Cam ca tine, Pete.
Alergie gravă, de la care se poate muri.
Da, știm ce înseamnă "grav", Fred.
Un declanșator răspândit e un simplu plasture.
Se poate întâmpla când schimbi plasturele de pe o tăietură,
- ...iar cel nou te omoară. - Stai un pic.
Vrei să spui că o să omori oameni punându-le plasturi?
Exact. Trebuie să mai fac un singur test ca să fiu absolut sigur.
Aici intervine dl Dorset.
Știi că ești probabil ultimul om din lume
care mai folosește cartea de telefon?
Știi că n-am avut încredere în internet niciodată, Ray.
Practic, ai transformat bandajele în arme.
Da. Ca să vezi ironie!
Vrăjeli. N-o să meargă niciodată.
- Pe cât pariezi? - Pe un sutar, amice.
S-a făcut.
Hei, Ray Barosanul.
Cum se numește hotelul unde au făcut primul cocktail Singapore Sling?
- Câte litere? - Șapte.
Dispari.
Da, are șapte litere.
Hai, ajută-mă. Ții la Kindle mai mult decât la nevastă-ta.
De asta am sugrumat-o pe jigodie, nu?
Încântător, Ray.
Poți să-ți lași puțin la o parte tendințele misogine
ca să-mi torni ceva de băut?
Amice, e aiurea că vreau să i-o îndes lui Jane?
Nu merită, frate. Pe deasupra, n-ai scăpa viu.
Nu știu. Cred că ar merita să încerc.
Jane! Ce tarif mai ai zilele astea?
Faci reduceri pentru rude și prieteni?
Insinuezi că sunt o târfă de doi bani?
Sau, și mai rău, că suntem prieteni?
Gata, înapoi, băieți.
Știm cu toții că Jane e o doamnă.
E interesant, băieți, dar eu mă car.
Am un rendez-vous sângeros la 22:00.
Să nu fiți cuminți.
Pe curând, Jane.
Muierile astea, omule.
Mike, mai ești cu fata aia manechin?
Din când în când. Doar mă știi.
Dar nu-i rea. Are 26 de ani, corp de 18 și minte de 12.
- Exact cum îmi plac mie. - Da.
Un pic diferită de cea dinainte.
Nu s-a dovedit linguristă?
"Linguristă" e cam urât, Mac.
Trăim într-o societate tolerantă.
Bine, atunci.
Lesbiană.
- Eu i-aș trage-o. - Tu i-ai trage-o oricui.
Dar cea pentru care te-a lăsat?
Ea era bărbatul în relație sau Beth?
- Una dintre ele trebuie să fie. - Era cealaltă.
Cum o chema? Bob? Ceva de genul ăsta?
- Charlie. - Charlie. Așa e.
- Are nume de bărbat. - Drace!
Trebuie s-o fi enervat rău, dacă a schimbat tabăra.
Nu-i dădeai ce voia, amice?
Gata, băieți. Luați o pauză.
Cum am zis mereu,
femeile te fac slab.
Țineți minte întotdeauna cele trei reguli de aur:
nu vă enervați niciodată,
nu vă implicați niciodată
și, cel mai important...
Să nu ne lăsăm prinși niciodată.
Beau pentru asta.
Noroc, Ray.
Mikey, băiete.
Și ăsta e Milton.
Cea mai importantă rotiță din sistem.
Milton e născut și crescut în New York.
A văzut prea multe filme cu Hugh Grant și s-a mutat la Londra.
Încearcă din greu să intre în mica aristocrație din Mayfair.
E reprezentantul firmei.
Se întâlnește cu clienții și împarte treaba
în funcție de abilitățile necesare.
Informațiile de care avem nevoie ne sunt livrate într-un RDC.
Rezumat al dosarului crimei.
Dosarele sunt livrate pe un film negativ nestabilizat.
Ca în Misiune: Imposibilă, știu.
Înainte să vină Milton, aveam un plic plin de hârtii.
Prea ușor de rătăcit pentru membrii mai din topor ai echipei.
Nu dau nume.
Ce?
Nu știm cine e clientul, iar el nu știe cine suntem.
Așa, toată lumea doarme bine noaptea.
Pentru toate astea, nerușinatul încasează 15%.
Dar Ray ia 25.
Și nimeni nu zice nimic despre asta.
Toată lumea visează în secret să-l omoare pe Milton.
E un parșiv afurisit.
Dar regulile casei ne interzic să ne atingem de el. E păcat.
REGULI: NU SCUIPAȚI, NU UCIDEȚI
NU-L BATEȚI PE MILTON
A ieșit bine treaba cu tânărul înstărit?
S-a dovedit că avea tendințe sinucigașe.
Mai variezi, nu?
Da, cam așa ceva.
Am primit o nouă misiune azi-dimineață.
Satanic Mechanics.
- Ai auzit de ei? - Nu.
Sunt o trupă de heavy metal.
Cântă în următoarele patru seri la Mosh Pit.
Și trebuie să moară toți.
- Crezi că te descurci? - Nu văd de ce nu.
Dar treaba legată de contabil?
Pari să fii cam în urmă cu ea.
Cu răbdarea treci marea, Milton.
Da, dar nu vrem să-i lăsăm să aștepte prea mult.
Avem totuși o reputație de menținut.
S-ar putea să fie clienți babani.
Dacă vor ceva rapid, pune-l pe Cliff să-i ia gâtul.
Dacă nu vor suspiciuni, adică să pară accident,
- ...trebuie să aștepte. - Exact asta le-am zis.
Dar, ca să te motiveze puțin,
dacă poți termina misiunea până mâine la sfârșitul zilei,
sunt dispuși să dubleze onorariul.
- Dublează onorariul? - Da.
- O să văd ce pot să fac. - Minunat.
- De-asta ești cel mai bun. - Cum zici tu, Milton.
Probabil că le spui asta tuturor asasinilor.
Aseară era un tip la televizor
care avea o teorie că un sfert din accidentele fatale
sunt de fapt crime.
E ridicol.
Doar vreo 10%.
Pentru cazul ăsta folosesc o pușcă cu aer comprimat.
Țeavă de plastic, cu diametrul de 50 de mm.
Cartuș de policarbonat umplut cu cioburi de sticlă.
Precizie de până la 460 de metri.
De cinci zile sunt aici în fiecare dimineață,
așteptând să apară mașina potrivită, din unghiul și cu viteza potrivite.
Acum e momentul.
Se pare că până la urmă o să primesc onorariu dublu.
Dumnezeule, l-am omorât!
E nevoie doar de o tonă de oțel ca să le strici ziua tuturor.
Poliția o să presupună că e vina penei de cauciuc
provocată de cioburile de pe șosea.
Și cu asta, basta.
Încă un accident.
L-am omorât!
Iar am TPC.
Nu-i o idee bună să-ți faci un obicei din a bate străini în baruri.
Deci în seara asta, mă descurc cu ce am.
De ce mă tot gândesc la ea?
Adună-te, băiete.
Ray Barosanul avea dreptate.
N-ar fi trebuit să mă implic niciodată.
Mă înnebunea cu prostiile alea ecologiste gen "salvați planeta".
"Topirea calotei glaciare" în sus, "masacrarea delfinilor" în jos.
Acum urlam unul la altul...
și în secunda următoare nu ne mai puteam dezlipi.
Nu-mi vine să cred că m-a lăsat pentru Charlie Adams și fofoloanca ei.
Un mesaj nou.
Mikey, Milton la telefon.
Mi-e teamă că avem o mică problemă.
Eu sunt ocupat. Va trebui să ridici tu banii pentru cazul contabilului.
Îi primești la cinema Odeon din Chinatown,
mâine la ora 21:00.
Ne vedem la Oază, bătrâne.
Cretinule.
Satanic Mechanics nu sunt ușor de ascultat.
Sunt ca voma altuia în gura ta.
Nu-și permit siguranțe automate, pun amplificatoarele unul peste altul
și nu au împământare, ca să acopere bâzâitul,
ceea ce mărește riscul unui accident fatal.
Nu știu de ce trebuia să moară trupa Mechanics.
Poate aveau datorii sau conflicte cu drepturile de autor.
Sau poate cineva ura muzica lor îngrozitoare.
După ce le-am ascultat trei piese, i-aș fi omorât și gratis.
Oricât de nasoală e muzica lor, mi-a adus aminte de Beth.
E ciudat cum totul poate să-ți amintească de fosta.
Milton pare să coboare ștacheta.
La firma noastră, un ucigaș plătit nu recuperează plata în persoană.
Dar, cât timp cât sunt plătit, mi se rupe.
Bănuiesc că ai venit să-mi faci felul.
Să rezolvi niște lucruri neterminate.
Vedeți voi, în fiecare zi înveți ceva.
Mă intrigă mereu ce provoacă durere...
Doare?
...și ce provoacă durere cu adevărat.
Dar asta?
Doare?
Nu cred că te-ai gândit în perspectivă.
Puteai să te urci pe clădirea aia cu o semiautomată M82 de calibru 12,7.
Unghi bun, căi ușoare de retragere.
Sau puteai să pui peste tot explozibil.
Rezolvai în stil "șoc și groază".
Dar nu. Te-ai hotărât să mă iei prin "surprindere"
pe o motocicletă zgomotoasă,
trăgând în toate direcțiile, numai în cea bună nu.
O dată n-ai nimerit, clar?
Ești o rușine pentru profesia mea.
Și ce-i asta? Stilul sudic?
Hai, ticălos mic!
Ascultă, amice. N-am nimic contra antrenamentului suplimentar.
Dar pe tine nu te ajută prea mult.
Nici ăla n-o să te ajute prea mult.
Asta pare să fi durut tare.
Să te ia dracu', gweilo.
Nu-ți spun nimic.
Nicio grijă, amice.
Nu vreau să aflu nimic.
- Alo? - De-a ce dracu' te joci, Milton?
- Mikey, tu ești? - Da, eu sunt. Ia ghicește!
Onorariul tău dublu a fost o capcană.
- Ce vrei să spui? - M-ai auzit bine.
Știam eu că ceva e putred. Cine e clientul?
Nu pot să-ți spun, dar scuzele mele.
Părea o cerere cinstită.
Nu și din punctul meu de vedere.
Îmi pare rău, Mike. O să vorbesc cu Ray Barosanul. O să verificăm.
Da, dar spune-i că prețul e de patru ori mai mare.
S-ar putea să nu obțin atât.
Să faci bine să obții. Altfel, ți-arăt eu.
Haide, nu reacționa așa.
Vorbim mâine, când o să fii mai calm.
Milton. Milt... Cretinul dracului.
Tipul ăsta n-ar fi trebuit să intre pe alee cu asemenea viteză.
N-a mai putut controla motocicleta
și și-a frânt beregata.
Un accident frecvent printre tinerii din ziua de azi.
Cât despre mașina plină de găuri, ce vreți?
Sunt călău, nu un afurisit de evanghelist.
Un mesaj nou.
Mike, sunt Charlie.
S-a întâmplat ceva cu Beth.
Acum două nopți, ne-a fost spart apartamentul.
Probabil că a intrat și i-a găsit acolo.
Mike...
Beth e moartă.
Probabil că puțin îți pasă,
dar înmormântarea e duminică, la cimitirul West Ham.
Ar fi vrut să știi.
Apăsați tasta doi pentru a asculta din nou,
trei pentru a șterge,
de două ori cinci pentru a suna apelantul.
Știu că n-ai fi vrut să-ți aduc flori, Beth.
Fiecare floare tăiată e una mai puțin care combate
gazele cu efect de seră, nu?
Mă gândeam eu.
Mi se fâlfâie.
Tu ești Mike.
Tu trebuie să fii Charlie.
N-am crezut că o să vii.
M-am gândit să vin să-mi iau rămas-bun.
Din câte am auzit, n-ai respectat niciodată nimic.
Cu siguranță nu pe Beth.
Haide, nu-i adevărat.
Se pare că nu țineai prea mult nici la sinceritate.
Ce spun polițiștii?
Au fost buni de ceva?
Da, i-au găsit. Morți.
Doi drogați.
ADN-ul lor era peste tot în apartamentul nostru.
Bănuiesc că și-au plătit supradozele cu banii furați.
Ascultă, trebuie să știi un lucru.
Era însărcinată.
Cum adică însărcinată?
- Cu cine? - Era copilul tău.
- Voiam să-l creștem împreună. - Aha!
De ce? Ca să aveți o viață perfectă de lesbiene împreună?
Și care ar fi fost problema?
Niciuna, dacă nu era iubita mea.
Fosta iubită.
Și oricum, ce ai fi făcut tu?
Aș fi făcut ce era bine.
Bine ar fi fost să ne lași în pace.
Atunci aș fi făcut ce era bine până la urmă, nu?
Ea cine e? Noua iubită, cumva?
N-ai pierdut timpul.
Sunt sora ei, dobitocule!
Ești exact cum te-a descris Beth.
Curăță-ți mizeria.
VICTIMA: BETH CARPENTER
Suspecții pentru uciderea lui Beth Carpenter
au fost găsiți morți în urma unor supradoze.
Frații Craig și Hayden Sutton din North Acton
erau consumatori de droguri și aveau caziere penale stufoase.
Au fost găsiți morți marți dimineață.
Niște drogați violează și ucid o femeie tânără.
SUSPECȚII, GĂSIȚI MORȚI
Apoi mor prin supradoză.
Al naibii de convenabil.
Un reprezentant al poliției a spus că victima
a ajuns acasă, dând peste un jaf în desfășurare.
Beth Carpenter, cunoscută activistă pentru mediu,
a fost forța motoare a eforturilor
pentru închiderea centralei nucleare Bimeadow.
Era o forță greu de ignorat când voia ea.
Poate că de data a mers prea departe.
Da, eu sunt.
Am nevoie să-mi faci serviciul pe care mi-l datorai.
ACCES INTERZIS
Dosarul poliției spune că spărgătorii
s-au cățărat pe zid până la apartamentul lui Beth.
N-a fost treabă ușoară.
Apoi au deschis fereastra cu o rangă și au intrat.
Nu e imposibil,
dar nu e ușor.
Odată intrați, cei doi nenorociți
s-au gândit că ar fi bine să mai fumeze niște cocaină.
Apoi vine Beth și îi prinde.
Uitați-vă ce frumoasă e.
Hoții decid să se distreze.
O jefuiesc, o violează și o lovesc până își pierde cunoștința.
Ca să fie siguri, o înjunghie de câteva ori cu un cuțit de pâine.
Cei doi drogați au făcut toate astea pentru câteva bunuri casnice
și puținii bani pe care Beth îi avea în poșetă.
E adevărat că se întâmplă des.
Dar ceva mi se pare suspect.
La analizele toxicologice i s-au găsit urme de pentotal de sodiu în sânge.
Cică fusese prescris de un psihiatru
pentru a trata pacienta de pteromeranofobie,
anxietate cronică de zbor.
Frică de zbor.
De când?
Trebuie să fi fost treabă de profesionist.
Pentotalul e sodiu o fi folosit la tratarea fobiilor,
dar în meseria mea e mai cunoscut drept serul adevărului.
Au făcut-o să cânte ca un canar.
Apoi au înjunghiat-o la întâmplare
ca să ascundă înțepăturile
și au presărat peste tot mostre de păr și de piele
de la doi drogați morți de curând de supradoză.
Crima asta poartă semnătura lui Mick și Mac.
Nenorociților!
Salut, Mikey!
- Ce cauți aici, omule? - Am auzit că ai avut o seară grea.
Uite în ce hal e.
Nu pari fericit, Mike. Ce e?
Dă-ți cu părerea la întâmplare.
Beth Carpenter a fost găsită moartă.
Violată. Mutilată.
Vă sună cunoscut?
- Condoleanțe, frate. - Da.
Îmi pare rău, omule.
Analizele toxicologice arată urme de pentotal de sodiu în sânge,
prescris de un șarlatan pentru o fobie de care nu suferea.
Se întâmplă să știu că voi doi aveți mare încredere în pentotal.
Așa, și? Unde vrei să ajungi, Mike?
Având în vedere că Beth era însărcinată, nici în ruptul capului
n-ar fi pus în pericol copilul luând pentotal de bunăvoie.
Voi doi ați fost, nu-i așa?
- Nu știu despre ce vorbești. - Hei!
E în regulă, Mac.
Nu-i prost.
Bine, ne-ai prins.
Dar, Mike, a fost vorba de afaceri.
- Afaceri... - Haide! Ce mare lucru?
- Nici nu mai era iubita ta. - Ai zis că ai uitat-o pe lingurista aia.
Dacă-i mai spui o dată așa...
Mike! Mike!
Trebuie să faci un pas înapoi.
Nu vrem să-ți facem rău.
Ne-am făcut treaba, cum ai făcut și tu de o sută de ori înainte.
Nu te mai purta ca o muierușcă, du-te acasă
- ...și uită-te la niște desene animate. - Da.
Oricum șansele nu sunt de partea ta.
Cum n-au fost nici de partea linguristei.
Drace, ce buni sunt ăștia!
Cel mai bine antrenați soldați din lume, cu siguranță.
Dar eu nu sunt soldat.
Și mișcările astea sunt previzibile pentru mine.
Pe mă-sa!
Gata, gata, Mike.
Ce mare lucru? Ce-ți pasă atâta?
Era însărcinată, Mick!
Pricepi?
N-am știut chestia asta.
Bine, bun.
Dacă te consolează cu ceva, n-a simțit nimic.
Nici nu era sperma noastră. Am găsit doi drogați.
I-am pus să ejaculeze într-o pipetă pentru sos. Am luat pipeta...
Taci dracului din gură!
Mike, ascultă!
Dacă te ajută cu ceva, poți s-o omori pe nevastă-mea.
Mă face cu capul de ani de zile.
Mike, chiar era nevoie de asta?
- Măcar încearcă să te porți profesionist. - Cine e clientul?
- Nu știm niciodată chestia asta. - Cine v-a dat dosarul? Milton?
Sigur că Milton.
Mike, era un dosar standard.
A fost doar o afacere.
Pe deasupra, tu o terminaseși deja cu muierea...
O terminaseși deja cu domnișoara.
Mike!
Ai noroc că-mi placi, omule.
Faceți-vă un bine!
Stați dracului departe de mine!
Amândoi.
Mick și Mac au dreptate.
Ei au fost executanții, dar nu ei au ales ținta.
Trebuie să aflu cine a comandat uciderea lui Beth și de ce.
Și numai năpârca de Milton poate să-mi spună.
Nu aici, Mike.
Ești în pericol s-o dai în bară, băiete.
Cum adică?
Citește ce scrie acolo.
Ia loc.
Unde-i nevăstuica aia nenorocită?
Nu-ți bate tu capul cu Milton.
Tocmai am primit un apel.
De la Mick.
E la doctor cu Mac, să-i fixeze mandibula cu sârmă.
Ești liber să intervii oricând să dai explicații.
Tu pari nevătămat.
Nu mă învinețesc ușor.
Așa ai fost întotdeauna.
Nu e niciodată personal. Doar știi.
Mick și Mac au avut o treabă de făcut și au făcut-o.
Bine? Fără să pună întrebări.
Milton i-a angajat să o omoare pe Beth. De ce dracu' nu mi-a zis nimeni?
- Tu știai? - Nu.
Am aflat acum zece minute.
Nu-s mulțumit deloc.
Dar, dacă ai vreo problemă cu firma asta, întâi vii și vorbești cu mine.
De câte ori ți-am spus să nu te implici?
Era însărcinată, Ray.
Era copilul meu.
Ei bine...
există un cuvânt pentru asta.
"Vrăjeli."
Doar nu vă jucați împreună de-a mama și de-a tata.
Încetează imediat.
Și Milton?
Acum două zile m-a trimis într-o fundătură suspectă să ridic bani.
S-a dovedit a fi o capcană. Pe asta o știai?
- Nu. - Pune ceva la cale, Ray.
Are un plan pe care ți-l ascunde.
Iar tu ai prea multă încredere în el ca să-ți dai seama.
Cine e clientul?
O să aflu și singur, așa că mai bine îmi spui.
Ascultă ce-ți zic!
Afacerea asta are niște aspecte
care trebuie respectate întotdeauna,
fie că ne place sau nu.
Nu punem întrebări despre client.
Niciodată.
E timpul să se schimbe lucrurile pe aici.
Fă bine și respectă-mă, băiete!
Noi doi ne cunoaștem de mult, Mike.
Știu că suferi.
Dar bagă-ți mințile în cap
și intră înapoi în rând.
Ne-am înțeles?
Puțină lume știe
de pușca pe care o ține Ray Barosanul după bar.
M-ar face bucăți fără să stea pe gânduri,
dacă aș decide să merg mai departe.
Da, ne-am înțeles.
De obicei nu mă las călcat în picioare de nimeni.
Dar nu pot risca să nu mai fiu primit la Oază.
În meseria mea, asta ar echivala cu o condamnare la moarte.
Și, cum spunea Ray, ne cunoaștem de mult.
La 15 ani, aveam o viață de rahat.
Aveam cea mai singuratică, prost plătită și nesatisfăcătoare slujbă din lume.
Eram băiatul cu ziarele.
Oamenii o numesc timorare.
Eu o numesc să fii bătut măr de o gașcă de labagii.
Șeful lor, Romeo, era cel mai rău dintre toți.
- Dă-ne o liră. - N-am niciun ban.
Dă o liră!
- Mai repede! - Haide, Fallon!
Bătăile au devenit zilnice.
Am ajuns să fug de golani,
în loc să împart ziarele.
Te prindem noi, Fallon!
Știu unde se duce. Repede!
Hai, hai!
Nimic nu se compară cu săritul peste boscheți, ca să scapi de o bătaie.
Ce făcea tipul ăsta?
După metoda de intrare, mi-era clar că nu era omul de la gaze.
- Uite-l! - Ia uite cine-i acolo!
O s-o iei iar la sănătoasa?
Haide!
Hai!
Ești teafăr, amice?
Nu știu ce-a fost în capul meu, dar m-am luat după el.
Cine era tipul ăsta?
El provocase explozia?
Omorâse pe cineva?
L-am urmărit săptămâni de zile,
timp în care a mai omorât trei oameni.
Într-o zi, mi-am luat inima în dinți și i-am bătut la ușă.
Scuzați-mă, domnule.
Am văzut ce faceți și am nevoie de ajutorul dv.
A, nu!
E o farsă, nu?
Bine, atunci.
Ce m-ai văzut făcând, mai precis?
Omorâți oameni, nu?
Mike Fallon.
Cine te-a trimis?
Nimeni.
"Nimeni".
De unde ai filmările?
Eu le-am făcut. Vă urmăresc de câteva săptămâni.
Mă urmărești?
De câteva săptămâni? De ce?
Ce vrei?
Am nevoie de ajutorul dv. Mănânc bătaie
în fiecare zi de la o gașcă de golani.
Sunteți ucigaș de meserie.
Dacă mă poate ajuta cineva, dv. sunteți.
- Îți bați joc de mine? - Nu, domnule.
Domnule...
Cred că sunteți extraordinar. Un adevărat maestru.
Deși ar trebui să fiți mai atent să nu fiți urmărit.
Știe cineva că ești aici?
Nu. Jur.
Nimeni, juri?
Ai tupeu, nu glumă!
Vino încoace!
Lumea nu trebuie să afle cu ce mă ocup.
Iisuse!
Treci încoace!
Stai acolo!
Dacă nu sunt acasă până la ora 18:00,
părinții mei adoptivi găsesc filmările,
cu adresa asta și un bilețel să sune poliția
- ...pentru că am fost ucis. - Vrăjeli! Joci la cacealma.
Poate, dar vreți să riscați?
Ești ingenios, nenorocit mic!
Și știi să lovești. Haide, așază-te!
Să văd dacă am înțeles. Vrei să te învăț
cum să te aperi de golanii ăștia?
- Nu, domnule. - "Domnule". Îmi place.
- Arată respect. Ai o bilă albă. - Vreau să mă învățați cum să-i omor.
Să-i omori?
- Pe toți? - Pe toți.
Dar mai întâi pe Romeo.
- E șeful lor. - Bravo, ești deștept.
Dacă elimini întâi șeful, acoliții dispar singuri.
Bănuiesc că e momentul să-ți spun
că îmi amintești de mine când eram de vârsta ta.
Numai că nu-mi amintești.
Ești scund, ești urât și nu știi să te bați.
Dar ai ceva. Nu știu ce e.
La dracu'! Ne-am înțeles.
Uită-te la asta.
Știi ce înseamnă "defenestrare"?
Nu.
Defenestrare:
acțiunea de a arunca pe cineva pe fereastră.
Aia de acolo.
Nu-mi venea să cred că există un cuvânt pentru asta.
Căutați-l în dicționarul Oxford, dacă nu mă credeți.
Amintește-ți ce ți-am spus.
Încearcă să nu-ți pierzi curajul.
Știam că golănașul ăla afurisit o să muște momeala.
Era acum sau niciodată.
Se spune că prima crimă te afectează emoțional cel mai mult.
Dar adevărul e...
că n-am simțit nimic.
- Cum te-ai descurcat? - L-am defenestrat.
L-ai defenestrat. Grozav. Dar defenestrarea e acțiunea
de a arunca pe cineva pe fereastră, nu de a-l împinge de pe balcon.
Nu ți-ai făcut temele.
Mi-ai adus cele zece lire?
O, Doamne!
Nu contează, îmi aduci 12 mai târziu
sau 15 mâine. Pricepi? Înțelegi?
Bravo! Ia loc.
Cine sapă groapa altuia...
Dacă-ți trece prin cap să-mi faci vreo trăsnaie,
o să am grijă ca pozele să ajungă unde trebuie și o să te omor.
Ai priceput?
Bine.
Ce-ai zice să înveți o meserie?
Să mă fac lichidator?
Lasă prostiile americănești. Suntem britanici.
Ce sunt eu
se numește asasin.
Mă ofer să te iau ucenic.
Dar numai dacă te crezi în stare.
Se pare că nu voiam totuși să mă fac astronaut.
La dracu', da!
Uită-te la asta. Uită-te la suspensor.
O să fie sufocat chiar cu chiloții lui.
În următorii ani, Ray Barosanul m-a învățat
tot ce era de știut despre arta și metodele lui de a ucide.
- Dacă se apropie cât de puțin... - Toxicologie...
Ține lumina așa. Bun. Chiar acolo.
Am făcut mișto de tine, amice.
...arme cu rază de acțiune mare, mică,
arme de tot felul.
Cum să folosești un catalizator inodor ca să le vii de hac fumătorilor neatenți.
Și m-a învățat arte marțiale:
taekwondo, karate, kung fu, eskrima, muay thai.
Orice vă trece prin cap, am învățat.
Ray Barosanul era aspru cu mine, asta-i clar.
Dar fierul cu fier se ascute, iar acum sunt tare ca oțelul.
Întotdeauna să ții minte cele trei reguli de aur:
să nu te înfurii niciodată,
să nu te implici niciodată
și, cea mai importantă, să nu te lași prins niciodată.
Am încălcat deja două dintre ele.
Iar acum risc să o încalc pe a treia.
- Ce vrei? - Trebuie să vorbim.
N-am nimic să-ți spun, cară-te.
Trebuie să știu la ce lucra Beth înainte să moară.
Ne clădeam un viitor împreună.
- Din care tu lipseai. - Știu.
Dar la ce prostii ecologiste lucra?
Doamne! Și te întrebi de ce te-a părăsit.
Prostiile alea ecologiste erau cel mai important lucru
- ...din viața ei. - Până ai apărut tu?
Du-te dracului!
Îmi pare rău, bine?
Mă primești un minut?
Charlie!
E vorba de moartea lui Beth. Cred că e mai mult la mijloc
decât crede poliția. Deschide-mi, te rog!
Ai un minut.
Ai părul altfel.
Da. Se schimbă odată cu vremea.
Poate de asta m-a lăsat Beth. Am aceeași freză
- ...de la 12 ani. - Da, poate de asta.
Sau poate pentru că ai sculă.
Deci ce e cu moartea lui Beth?
Bine, trec la subiect.
N-a fost un jaf care s-a terminat prost. A fost eliminată.
Ce naiba înseamnă "eliminată"?
Știi tu, profesionist. A fost eliminată.
Te referi la jocul televizat?
Nu. A fost asasinată.
De ce naiba crezi asta?
Mă pricep la lucrurile astea.
Dacă știi ceva ce noi, restul, nu știm,
poate ar trebui să te duci la poliție, să se ocupe ei.
Poliția n-o să facă nimic.
- E mai bine să nu-i amestecăm. - Noi? Nu există "noi".
Fiindcă, potrivit lui Beth,
ești un conțopist în plină criză a vârstei de mijloc.
N-a știut niciodată cu ce mă ocup.
Bine. Cu ce te ocupi de fapt?
Sunt expert tehnic în asigurări.
Grozav, bravo ție!
- De ce ar trebui să-mi pese? - Sunt specializat în accidente.
Deci ai dedus de unul singur
că Beth a fost asasinată, deși Scotland Yardul crede altceva.
- Cam așa ceva. - Ieși dracului afară!
Puțin îmi pasă dacă mă crezi,
dar Beth a fost eliminată de profesioniști.
Asta e realitatea.
Probabil că-și băga iar nasul
unde nu-i fierbea oala și de data asta au ripostat.
- Tu vorbești serios. - Ca un pitic într-o colonie de nudiști.
Acum mă bagi în sperieți, Mike.
Da, așa m-am simțit eu când mi-ai spus că Beth era însărcinată.
Îmi pare rău că a trebuit să afli așa,
dar n-am vrut să ai nimic de-a face cu copilul nostru.
Dar nu era copilul tău.
Ascultă, ai fost un iubit de doi bani și ai fi fost
- ...un tată și mai și. - Cum știi?
- Fiindcă ești un nemernic egoist. - Iar începem.
Nu poți să accepți faptul că Beth te-a lăsat pentru o femeie,
fiindcă ești un cretin homofob.
Stai puțin! N-am nimic
- ...cu lesbienele și gay-i. - Lesbienele sunt gay.
Mă rog. N-am nicio problemă cu ei.
- Atunci care-i problema ta? - Vrei să știi?
Da, vreau să știu care e problema ta.
Problema e că Beth e singura fată la care am ținut.
E singura fată pe care n-am înșelat-o, pentru Dumnezeu!
Bravo ție!
Vrei o medalie? Fiindcă doar asta a fost pentru tine,
un trofeu în plus la colecția ta.
Tu vorbești! Nu ești mai bună, distrugătoare de cupluri ce ești!
Ieși!
A fost o lovitură bunicică.
Am spus să ieși.
Cliff, ce mama naibii?
Iisuse, Cliff! Cine te-a trimis să mă elimini?
- A fost Milton? - Mike?
Tu ești?
- Salut, amice! - Eu sunt, ticălos smintit!
Aproape că mi-ai luat capul.
Îmi pare rău, amice.
Știi cum e.
Odată ce am apăsat pe întrerupător...
Cine te-a trimis să mă elimini?
Nici nu știam că ești aici, amice.
Cliff?
Cliff! Ticălos nebun ce ești!
Cine-i ăsta?
Un prieten de la birou.
Alt expert în asigurări?
Da, cam așa.
E asasin, bine? Ca și mine.
Ce se întâmplă?
Mike, ce mama naibii se întâmplă?
Îmi câștig existența omorând oameni.
Nu e frumos, nu mă laud cu asta la petreceri,
dar am program și salariu decente.
Ascultă-mă! Trebuie să știu
în ce s-a băgat Beth și trebuie să știu acum.
Charlie, privește-mă!
Indiferent ce știa Beth, ei cred că știi și tu.
Mă înțelegi? Tipul ăsta te căuta pe tine, nu pe mine.
Bine.
Cerceta o companie petrolieră
care voia să foreze în Marea Nordului.
Continuă.
Nu știu nimic altceva.
Iar eu...
Doamne, părinții ei! Beth avea obiceiul
să copieze documentele în computerul tatălui ei.
Trebuie să fie informații acolo.
Bine. Ia un taxi până la părinții lui Beth.
Rămâi acolo. Dacă afli ceva, anunță-mă, da?
Nu-mi vine să cred că se întâmplă așa ceva.
Da, nici mie.
Tocmai mi-am omorât unul dintre prieteni. Cum dracu' fac
să pară un accident?
Poftim?
Nu contează. Du-te! Pleacă de aici.
Charlie, nu vorbi cu poliția!
Fir-ar să fie!
Îmi pare rău, amice!
Aici e un club privat.
- Ce vrei? - E în regulă, e cu noi.
Nu e locul tău obișnuit, Fred.
Sunt multe pe care nu le știi despre mine, Mike,
prietenul meu cu motocicletă.
- Unde-i? - Cine?
Nu mă forța să fac ceva regretabil, Fred.
Vrei să scap de el?
Da, cred că da.
E în spate.
O, da! Îți spun, am o slujbă atât de stresantă!
Cu ce oameni trebuie să lucrez!
M-ai evitat, Milton.
Așa-i cu huidumele rusești de import.
Ca să-i lași lați, trebuie să dai tare.
De preferat cu ceva metalic și greu.
Mike, nu vrei să faci așa ceva.
- Știi regulile. - Regulile?
- Da. - Nu, nu.
Nu-mi vorbești tu mie de reguli.
Oricum, nu știu despre ce vorbești.
Nu te-am atins nici cu un deget. Încă.
Îți pui în pericol propria poziție.
Nu fi prost!
Vai de mine! Am comis-o, nu-i așa?
Știi ceva? A fost o greșeală și nu trebuie să afle nimeni.
Rămâne între noi doi.
- Iisuse, Mikey, încetează! - Nu mă deranjează
că încă nu m-ai plătit pentru două cazuri.
Nici că m-ai trimis,
chipurile, să ridic niște bani și era să fiu asasinat eu însumi.
Dar faptul că știai că cineva vrea să o omoare
pe Beth a mea și ți-ai văzut de treabă fără să mă consulți întâi...
Doamne, Milton!
Asta mi-e tare greu să accept.
Ascultă, afirmațiile astea sunt absurde.
N-am știut că plata era o capcană.
- A fost o cerere cinstită. - A fost doar o coincidență?
Când ne-ai mai trimis tu pe noi să ridicăm banii?
- A fost o înscenare nenorocită. - Prostii!
Ce s-a întâmplat? Unde mă aflu?
Iisuse, tu ești!
De ce nu-mi spui ce vrei de fapt?
Să știu cine a plătit crima
și de ce ai acceptat treaba de la început.
Dacă ar trebui să discut fiecare caz care ajunge pe biroul meu
cu angajații executanți, crezi oare
că am reuși să omorâm pe cineva? Iisuse Hristoase!
Cunoști termenul "bastinado", Milton?
Poftim?
E o formă de tortură, vine din substantivul italienesc bastonata.
Înseamnă să lovești cu un băț
de obicei tălpile victimei.
- Cine e clientul? - Nu pot să spun.
Următoarea o să-ți rupă oasele, n-o să mai mergi la fel.
După încă una, n-o să mai poți merge deloc.
Bine, stai! Stai!
A fost tot un contabil.
Un conțopist. Știi genul.
Cum îl cheamă?
Nu știu.
Era... Era Kent.
Leonard Kent.
- Pentru cine lucrează? - Nu știu.
Jur, chiar nu știu.
Am folosit e-mailuri criptate.
Îmi ascunzi ceva, Milton?
Nu, nu! Îți jur că nu.
În cuvintele nemuritoare ale răposatului Winston Churchill,
"e o ghicitoare împachetată într-un mister dinlăuntrul unei enigme".
Atunci ghicește asta, pitic enervant.
Cât de mult îți dorești să poți merge din nou?
Atunci n-ai decât s-o faci!
Dar n-o să mai lucrezi niciodată în orașul ăsta.
Ray Barosanul o să te vâneze și o să te omoa...
Paștele mă-sii!
Ce-ai făcut, Mike?
Nu-ți face tu griji, Fred.
L-am sunat pe Ray. Vrea să vii cu mine.
Ce-o să faci? Mă tai și îmi pui un plasture?
Dacă sunt nevoit.
- Știm amândoi că n-o să țină, Fred. - L-am testat.
Uite ce e. Îți plac jocurile de noroc, nu?
- Da. - Bine.
O să deschid cartea ta de telefon.
Dacă numele din stânga sus are cel puțin cinci litere,
poți să mă duci la Ray Barosanul. Dacă are mai puține,
mă lași să plec.
Numai dacă nu-i spui.
Bine.
Somn ușor, Fred!
OLEG, CENTRU DE FITNESS ȘI MASAJ
- Alo? - Mike, sunt Charlie.
Am hardul lui Beth.
E plin de informații. Trebuie să-l vezi neapărat.
- Unde ești? - Am plecat de la părinții ei.
Ne vedem la stația de autobuz de la intrarea în parcul Wanstead?
Bine. O să fiu acolo.
Puțin îmi pasă! Firma asta e pe butuci din cauza ta.
Era un contract de șase cifre, Ray.
N-am știut că vor schimba termenii.
Nu iei decizii fără să vorbești cu mine.
Ai înțeles?
Uitați-vă în ce hal sunteți! Puteți să doborâți legiuni
de soldați irakieni și talibani îmbrobodiți,
dar un singur individ dintr-un cartier rău famat
vă bate de vă sună apa-n cap.
În ce fel de forțe speciale ați fost?
Tu l-ai antrenat, Ray.
Așa e.
Ascultă, Fallon a luat-o razna.
E scăpat de sub control și trebuie priponit.
Pliscu'!
Ai dat din gură mult prea mult azi.
Așa...
Tocmai am aflat.
Poliția a găsit cadavrul lui Cliff,
omorât cu propriul topor.
Eu...
cred că știm toți cine e de vină.
Să bem pentru Cliff!
Am luat o decizie foarte dificilă în seara asta.
Aveți toți o nouă țintă.
Mike Fallon.
A întrecut măsura prea mult.
S-a dovedit a fi un dezastru pentru afaceri.
Mai mult decât atât, a ucis pe unul dintre noi.
Pe unul dintre voi.
Așa că o treaba asta o faceți gratis.
- Trebuie neapărat? - Da, trebuie neapărat!
Ni te alături și tu, șefu'?
Nu fi prost! N-am mai omorât de la Jocurile Olimpice,
dar, dacă vreunul dintre voi, fraierilor, mă dezamăgește,
va trebui să-mi reconsider pensionarea.
- Deci o să fim doar noi cinci. - Să mă ia dracu', vorbește!
De fapt o să fiți patru.
Jane, trebuie să te duci la Twickenham...
Nici vorbă! Vreau să mă duc după Fallon...
Faci ce ți se spune.
Siguranța clientului e prioritatea ta.
- Poftim? - A spus:
"Avem un dosar despre el, șefu'?"
Nu, amice, nu avem dosar despre el.
Dar, dacă ai nevoie de unul, uite:
e vorba de Fallon, du-te și omoară-l naibii! Sfârșit.
Notează-ți dacă ai nevoie.
Dacă ajunge la client, firma asta se duce pe copcă.
Noi toți ne ducem pe copcă.
Să-i punem capăt înainte să facă mai mult rău.
Ne-am înțeles?
Bănuiesc că da.
N-am mai mers cu autobuzul de pe la 16 ani.
Ce ai aflat?
Beth cerceta o companie indiană din domeniul energiei.
Pancock Petroleum.
După dezastrul BP din Golful Mexic,
companiile petroliere n-au fost în grațiile guvernelor.
Stai! De când îi pasă guvernului
mai mult de mediu decât să facă milioane?
De când a ajuns prim-ministru un ecologist.
Înțeleg că actualitățile nu sunt în topul listei tale de lectură.
Nu prea.
În fine. În ultimele șase luni,
s-a schimbat ceva.
Brusc, Pancock a primit drept de forare
în largul coastei Northumberland.
Beth a aflat toate astea de la o sursă din interior.
Un contabil numit Archie Rudd.
Rudd îi dădea tot felul de informații, inclusiv e-mailuri
de la companie către prim-ministru, în care îl amenințau.
Chiar înainte să facă totul public,
- ...Archie nu i-a mai răspuns. - Da, încă aștept banii pentru asta.
Archie Rudd. Cazul meu cu onorariu dublu.
Adică tu ai fost?
Nu.
Se pare că are un partener în firmă.
- Leonard Kent. - Da. De unde știi?
Am sursele mele.
Ei bine,
totul e aici.
Bine lucrat, Charlie.
Ce-ai de gând să faci?
Se pare că o să-i fac o mică vizită lui Leonard Kent.
O să afli cine a ucis-o pe Beth, da?
Cu siguranță.
Nu-mi amintesc s-o fi auzit pe Beth spunând nimic bun despre tine.
Te iubise și ținuse la tine,
dar erai prea preocupat de tine ca măcar să-ți dai seama.
Totuși, era foarte fericită că îți poartă copilul.
I-a plăcut la nebunie fiecare clipă.
Îmi pare rău că te-am privat de asta.
Acum du-te și află cine i-a făcut asta lui Beth.
Și fă-l să plătească scump.
Ai grijă de tine, Charlie.
Ce faceți acolo?
Nu, tu nu înțelegi.
Am avut o înțelegere pe care voi n-ați respectat-o.
Iar noi nu plătim pentru nimic din ce ați făcut până acum
până când treaba cu fata
nu se rezolvă.
Am fost cât se poate de clar?
Bine.
Cine ești?
- Ce vrei? - Câteva răspunsuri simple
la niște întrebări foarte directe.
Cine a ordonat asasinarea lui Beth Carpenter?
Habar n-am despre ce vorbești.
Ai auzit de defenestrare, amice?
Da. Defenestrarea e acțiunea de a arunca ceva
sau... pe cineva pe fereastră.
Ce deștept ești, Leonard!
De unde îmi știi numele?
Știu multe despre tine, Leonard Kent.
Soțul lui Lauren, tatăl micuților Elle și Joseph.
Specialist în contabilitate corporatistă.
Cine a ordonat asasinatul, Lenny?
Nu pot să-ți spun.
O să mă omoare.
Și o aterizare de la etajul patru pe pavaj ce crezi că-ți face?
Sunt doar patru etaje. Nu e sigur că o să mor.
Îți zic eu sigur că o să doară ca dracu'.
Sunt sigur că ipoteza contabilului escroc care s-a aruncat pe geam
o să explice vânătaia de pe fața ta.
Ce vânătaie de pe fața mea?
- Sunteți gata de zbor, dle Kent? - Nu!
Zim! Zim!
Atal Zim. E director executiv
la Pancock Corporation. Îți spun tot!
Nu, nu!
Vorbește.
O să mă omori indiferent dacă vorbesc sau nu, așa-i?
După săptămâna pe care am avut-o, nu mai sunt sigur nici de asta.
Zi-i criză de conștiință dacă vrei.
Așa că dă-i drumul și vorbește. Te țin eu la curent
cum se termină procesul de introspecție.
Bine.
Zim e aici zilele astea. E în Londra.
E în Twickenham.
Tatăl lui, unul dintre cei mai bogați oameni din Asia,
e și acționarul principal al companiei.
Dar Zim junior o să moștenească toată compania
când dă colțul bătrânul, ceea ce o să se întâmple...
în orice clipă.
- Tumoră cerebrală inoperabilă. - Foarte trist.
Da.
- Spune-mi ce e cu Archie Rudd. - Archie?
Fostul meu partener cu gura mare, salvatorul balenelor.
Îi strecura informații unei activiste din afară.
Beth Carpenter.
Ținea mai mult să salveze lumea decât să facă bani.
Asta nu-i bine pentru un contabil.
Zim m-a pus să caut pe cineva
care să-i închidă gura.
Am crezut că am speriat-o și pe Beth Carpenter.
Era o vulpiță șmecheră.
L-a contactat pe Zim
și pe unii membri ai Parlamentului
și a amenințat că-i dă de gol că au fost mituiți.
Nu șantajezi oameni ca ăștia.
Nu ne-a dat de ales.
Am comandat să fie omorât și asasinul plătit,
să ștergem orice urmă.
- Nu v-a ieșit planul, nu? - Nu...
De unde știi?
Eu eram, tontule.
Nu ești așa de deștept cum te crezi, nu?
Și Charlie Adams de ce?
Pentru că era apropiată de Beth. Nu știam ce știe.
- Și ceilalți asasini? - Care alți asasini?
- Cei angajați să o elimine pe Beth. - Nu sunt alți asasini.
Se specifica în contract
ca un singur om să comită toate crimele.
Cine a organizat asasinatele?
Nu mi-au dat numele lui.
Un fraier american.
Vorbea de parcă dădea probe să fie făcut cavaler.
Dar...
Am înregistrat toate discuțiile, să mă asigur.
N-o să mă omori, nu-i așa?
Nu-i așa?
Dă-mi drăcia aia.
E timpul să ți-o plătim, Fallon. Nu îngreuna lucrurile inutil.
Hei, Mac! Acum nu mai ești homofob,
- ...cu falca prinsă în sârmă, nu? - Du-te dracului!
- A zis să te duci dracului. - Du-te tu dracului!
Aruncă o grenadă în nenorocitul ăla.
La dracu'!
Mick, nenorocitule!
M-ai făcut să-mi omor prietenul, nenorocitule!
E rândul tău!
Iisuse!
Iisuse Hristoase, Pete! Șobolan afurisit!
Ce era? Cloroform?
Noroc că pot să-mi țin respirația ca o târfă cu gura plină.
Ești ținta pe care o visam, Fallon.
Hai să ne ocupăm de tine.
Dă-i drumul!
Oricum nu mi-a plăcut niciodată jigodia asta slinoasă.
Stârpitură nenorocită!
Pentru Dumnezeu, Fred!
Îmi pare tare rău că s-a ajuns aici, Mike.
- Unde? - Sunt aici ca să te omor.
- Cu șmecheriile din geantă? - Știu.
Dar ce să fac? Eu sunt asasin de finețe.
- La dracu'! - Bătaia nu e stilul meu.
Uite, am o idee.
Sunt deschis la sugestii.
Nu se știe niciodată. S-ar putea să-mi folosească.
Mai sună-i o dată.
N-are sens. Sună ei când termină.
- Sună-i. - Semnalul e întotdeauna prost
pe malul râului. Sunt sigur că totul e în regulă.
Asigurările tale nu fac doi bani pentru mine acum, Milton.
Sun-o pe Jane.
Verifică să fie totul în regulă la ea.
Am primit asigurări că încurcătura o să se rezolve în seara asta.
Dar, în caz că firma voastră mă dezamăgește din nou,
avem destui oameni?
Avem mai mult decât destui, dle Zim.
Nu trebuie să vă faceți griji.
Eu decid dacă trebuie să-mi fac griji sau nu.
Iartă-mă dacă încrederea mea în tine și colegii tăi a slăbit.
Ți-am zis că mai trebuie oameni.
Dle Zim, e de ajuns o femeie ca să se termine totul.
Aștept de mult clipa asta, Michael.
Ciudat, și eu mă gândeam la asta.
Dar îmi imaginam că eu sunt în spatele tău, în locul sabiei.
Încuie-te în camera alăturată.
N-o să dureze mult.
Știi că nu trebuie să facem asta, Jane.
Ba trebuie, Michael.
Arată-mi ce poți.
Jigodie!
Afurisită de...
E timpul să întindem untul pe pâine, Michael.
Dacă ai noroc, te las să lingi cuțitul.
Întotdeauna ai crezut că flirtez cu tine, nu?
Da, sunt sigur că voiai să mi-o tragi.
Așa e.
Întotdeauna am vrut să te trag înspre moarte.
Să știi că l-am implorat pe Milton să mă lase pe mine
să o omor pe nenorocita aia care ți-a fost iubită.
Tot mai cred că voiai să mi-o tragi.
Știi cine sunt, dle Zim?
Sunt cel angajat de omul tău să rezolve problemele alea
pe care doar banii le pot rezolva.
Știi la ce mă refer, nu?
Când vrei să dispară cineva
fără să se bage poliția, eu sunt omul potrivit.
O fac să pară un accident oarecare.
Fără urme, fără bătăi de cap.
Fără să pun întrebări.
Am bani. Milioane.
Spune cât vrei.
Cât ți-ar lua să aduni 100 de milioane de lire?
Dă-mi 24 de ore.
Da? Prea mult.
Ai dat-o în bară, Zim.
Nu numai că ai încercat să mă omori,
după ce am făcut o treabă exemplară pentru tine,
de cea mai bună calitate,
dar ai ordonat ca fosta mea iubită însărcinată,
Beth Carpenter, să fie ucisă.
Ce ai de spus în apărarea ta?
Cele mai sincere condoleanțe.
A fost vorba doar de afaceri, te asigur.
Pusesem la cale un scenariu original pentru tine.
Dar, cu cât mă gândesc mai mult și știind ce i-ai făcut iubitei mele,
nu-l meriți nici cât negru sub unghie.
- O să te omor pur și simplu. - Nu! Stai! Stai!
Mi s-a dat aprobarea pentru forări
care valorează un miliard de lire sterline.
Aș fi fericit să-ți dau o parte.
O să fii mai bogat decât ai visat vreodată.
Nu, mersi.
Dăunează mediului.
Nu-ți face griji, avem cei mai buni băieți.
Du-te dracului!
Ești calm numai fiindcă te-ai ascuns după mine toată viața ta.
Eronat, Ray.
Eronat.
Eu nu mă înșel niciodată, Milton.
Și nu vorbi latinește în barul meu.
Aici vorbim engleza reginei. Ne-am înțeles, jigodie?
Vorbește frumos, Ray.
N-aș pune mâna pe pușca de după bar.
Sunt destul de rapid cu asta.
Uitați-vă la noi!
Cum zice proverbul,
casa unui om e castelul lui, iar barul îi e parapet.
Cum?
Nu-mi dai de băut?
Am depășit etapa asta, nu crezi?
Ray, de ce nu chemi echipa...
- ...să vină încoace? - Echipa nu mai e disponibilă.
Ce ai făcut?
Fred o să fie bine.
Mac a fost atins de gloanțe aliate, Mick îl are pe conștiință.
Pete e mort.
Oricum nu-l puteam suferi.
Cât despre Cliff...
A fost un ghinion.
Jane?
Nu tot sângele ăsta e al ei.
Atunci al cui e?
Al unui anume Atal Zim.
Clientul tău.
Idiot nenorocit!
Îți dai seama ce ai făcut?
Milton ne-a făcut-o, Ray.
A angajat un începător să mă elimine.
Asta-i complet absurd.
Ray, sunt jignit și că îl asculți.
Sunt un profesionist și...
Triplăm prețul pentru contract dacă ne asigurăm
că nu rămâne nicio urmă.
Trebuie să scăpați de omul vostru după ce își face treaba,
altfel apelăm la alții.
Nicio problemă.
Adaugă un bilet sau două la operă și ne-am înțeles.
Am omul potrivit pentru asta.
Nenorocitule! Piticanie nenorocită!
- Am încercat să-ți spun de la început. - Stai puțin, stai.
Stai să-mi recapăt suflul.
Drăcia dracului.
Pentru o clipă, am crezut că încalci două reguli.
La dracu'!
Îmi pare rău.
Am făcut-o din lăcomie.
Lăcomie pură și atât. Jur pe Dumnezeu.
Mikey, am regretat din clipa în care am făcut-o.
Dar ne-ar fi luat contractul.
Și era o avere pentru noi toți.
Ei bine, toți facem greșeli, nu-i așa?
Ia, amice.
Vai, Mikey.
Ești un scump.
Ce drăguț din partea ta!
Le-ai zis că e un singur om fiindcă voiai
să-l elimin pe contabil, nu?
Știai că n-aș omorî-o pe Beth niciodată.
Le-ai zis că eu am eliminat toate țintele.
Era mai ușor de făcut curățenie.
Îmi pare rău, sincer.
- L-am pus bine, Ray? - Cum e, Milton?
- Mulțumesc. - Așa.
Mulțumesc.
Bei Earl Grey, Milton?
Da.
Doar ce e mai bun, bătrâne.
Să-mi trag una!
Se pare că-i datorez lui Fred un sutar.
Așa se pare.
Cine mama dracului te crezi?
Mi-a luat mult să ridic firma asta
și tu tragi apa după ea fără să stai pe gânduri.
Pariez că te crezi deștept. Înțelept, inteligent.
Ar trebui să te omor chiar acum pentru ce ai făcut.
Dar n-o s-o faci, nu-i așa, Ray?
Nu fi atât de îngâmfat.
Mă rog, bine.
Te-am crescut ca pe fiul meu.
Dar ce crezi că-i asta?
O nenorocită de dramă de familie?
Suntem asasini.
Seara asta nu se putea termina altfel.
Toate astea pentru o fufă nenorocită.
Știam că te-ai înmuiat.
- Așa o fi. - Ba bine că nu!
Poate că nu mai ești făcut pentru meseria asta.
Am terminat-o.
Îmi pare rău, Ray.
Ei bine,
e cam târziu pentru regrete.
Acum, dacă nu te superi...
cară-te dracului din barul meu.
Și păzește-ți spatele, Mike.
Întotdeauna mi-l păzesc, Ray.
Poate că Ray are dreptate. Poate că m-am înmuiat.
Acum două zile, n-aveam nicio îndoială
că sunt făcut să curm vieți, nu să le aduc pe lume.
Dar, după treaba asta cu Beth și copilul,
poate e cazul să-mi reevaluez prioritățile.
Aș putea lăsa în urmă viața de ucigaș, dacă aș avea un plan de pensie decent.
Dar, să recunoaștem. Jocul ăsta e singurul pe care-l știu.
E sigur că orice oraș are nevoie de unul ca mine
care să facă ordine din umbră.
Dar, dacă m-ar fi cunoscut copilul meu nenăscut,
oare s-ar fi mândrit cu bătrânul?
Probabil că nu.
Dar sfatul meu pentru el sau ea și pentru voi toți e simplu:
nu vă uitați trecutul, nu vă faceți prea multe griji pentru prezent
și trăiți ca și cum ar fi ultima zi. Fiindcă nu se știe niciodată.
Vi s-ar putea întâmpla oricând un accident.
Subtitrare tradusă de Georgeta Huzum
SupRip: Raduk74 Subs.ro Team @ www.subs.ro